



FONDUL SOCIAL EUROPEAN

Programul Operațional Capital Uman 2014 – 2020

Axa prioritară 1 – Initiativă „Locuri de muncă pentru tineri”

Obiective speficifice: 1.1 Creşterea ocupării tinerilor NEETs şomeri cu vârstă între 16-24 ani, înregistraţi la Serviciul Public de Ocupare, cu rezidenţa în regiunile eligibile

Titlul proiectului: „ACTIMOB NEETs–Activare şi mobilitate tineri NEETs"

Cod proiect: POCU/519/1/1/129203

**Află condiţiile prin care poţi obţine sprijin financiar**

**prin proiectul „ACTIMOB NEETs – Activare şi mobilitate tineri NEETs"**

Agenția Națională pentru Ocuparea Forței de Muncă (ANOFM) implementează pe o perioadă de 60 de luni, începând cu data de 16 mai 2019, proiectul „ACTIMOB NEETs – Activare şi mobilitate tineri NEETs" – cod POCU/519/1/1/129203, cofinanțat din Fondul Social European (FSE), prin Programul Operațional Capital Uman 2014-2020 (POCU).

Prin intermediul acestui proiect, ANOFM și-a propus să contribuie la susținerea ocupării a 10.728 tineri NEETs șomeri, cu vârsta între 16 - 24 ani, cu domiciliul sau reședința în regiunile Sud-Vest Oltenia, Sud – Muntenia, Sud-Est, înregistrați la agențiile pentru ocuparea forței de muncă din județele: Argeş, Călăraşi, Dâmboviţa, Giurgiu, Ialomiţa, Prahova, Teleorman, Brăila, Buzău, Constanţa, Galaţi, Tulcea, Vrancea, Dolj, Gorj, Mehedinţi, Olt, Vâlcea.

Este finanțată acordarea a 3.257 de prime (activare, încadrare, instalare) pentru tineri NEETs, precum și acordarea a 7.471 de subvenții angajatorilor care încadrează în muncă, pe durată nedeterminată, tineri NEETs.

Primele oferite prin intermediul acestui proiect, de agențiile pentru ocuparea forței de muncă din regiunile eligibile în proiect sunt:

1. **Prime de activare** pentru tineri NEETs, conform art. 73^2, din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, înregistrați la SPO, de cel puțin 30 de zile, care nu beneficiază de indemnizație de șomaj, în situația în care se angajează cu normă întreagă, pentru o perioadă mai mare de 3 luni, ulterior datei înregistrării la agențiile pentru ocuparea forței de muncă, în valoare de 1.000 de lei, neimpozabilă.
2. **Prime de încadrare** pentru tineri NEETs, conform prevederilor art. 74, din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, înregistraţi ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o localitate situată la o distanţă mai mare de 15 km de localitatea în care îşi au domiciliul sau reşedinţa, pot beneficia de o primă de încadrare, neimpozabilă.

Cuantumul primei de încadrare se calculează la 0,5 lei/km, proporţional cu numărul de zile în care persoana încadrată își desfășoară activitatea, dar nu mai mult de 55 lei/zi. Această primă se acordă pe o perioadă de 12 luni.

1. **Prime de instalare** pentru tineri NEETs, conform prevederilor art. 75, din Legea nr.76/2002 privind sistemul asigurărilor pentru șomaj și stimularea ocupării forței de muncă cu modificările și completările ulterioare. înregistraţi la AJOFM, care încadrează în muncă, potrivit legii, într-o altă localitate situată la o distanţă mai mare de 50 km faţă de localitatea în care îşi au domiciliul sau reşedinţa şi, ca urmare a acestui fapt, îşi schimbă domiciliul ori îşi stabilesc reşedinţa în localitatea respectivă sau în localităţile învecinate acesteia pot beneficia de o primă de instalare, neimpozabilă

a) 12.500 lei pentru persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o altă localitate şi, ca urmare a acestui fapt, îşi schimbă domiciliul sau îşi stabilesc reşedinţa;

b) 15.500 lei pentru persoanele prevăzute la lit. a), care îşi schimbă domiciliul sau îşi stabilesc reşedinţa, în situaţia în care sunt însoţite de membrii familiei definite în sensul Legii nr. 287/2009 privind Codul civil, republicată, cu modificările ulterioare, iar în cazul familiei monoparentale, în situaţia în care sunt însoţite de copilul sau copiii aflaţi în întreţinere.

***Ce trebuie să faceți pentru a beneficia de prima de activare sau de una dintre primele de mobilitate (încadrare, instalare)?***

Dacă sunteți tânăr cu vârsta cuprinsă între 16 și 25 de ani, care nu are loc de muncă, nu urmează o formă de învățământ, nu participă la activități de formare profesională, înregistrat în evidențele agenției pentru ocuparea forței de muncă, puteți să beneficiați de una dintre aceste prime după încheierea unui contract de muncă, dacă depuneți la agenția pentru ocuparea forței de muncă în evidențele căreia sunteți înregistrat, următoarele documente:

1. act identitate (BI/CI);

2. actul în baza căruia ați fost încadrat în muncă sau dovada emisă de angajator care

să ateste încadrarea în muncă;

3. o cerere conform modelului pus la dispoziţie de agențiile pentru ocuparea forței de

muncă;

4. angajament pentru respectarea art. 73^3, art.74, art.75 din din Legea nr.76/2002

privind sistemul asigurărilor pentru șomaj și stimularea ocupării forței de muncă, după caz;

5. declaraţia pe propria răspundere a angajatorului din care să rezulte că în ultimele 12

luni (art.73^2) sau 2 ani (art.74, art.75) acesta nu a mai fost în raporturi de muncă sau

de serviciu cu persoana respectivă.

Recomandăm persoanelor interesate să urmărească site-ul [www.anofm.ro](http://www.anofm.ro) și pagina de Facebook a instituției, <https://www.facebook.com/fiiinformat/>, actualizate permanent cu informații despre proiect și despre fiecare măsură activă derulată prin intermediul acestuia.